**Komunalno društvo Viškovo**

**d.o.o. za komunalnu djelatnost**

**Vozišće 3**

**51216 Viškovo**

**raspisuje**

**NATJEČAJ**

za primanje radnika u radni odnos na određeno vrijeme na rok od mjesec dana na puno radno vrijeme

**1.1. RADNO MJESTO: Komunalni radnik 3 (čistačica-spremačica) (M/Ž)**

BROJ IZVRŠITELJA: 1

UVJETI ZA OBAVLJANJE POSLOVA:

- I ili II. stupanj stručne spreme (OŠ ili PKV),

- nije potrebno radno iskustvo na istim ili sličnim poslovima,

PROBNI RAD: 15 dana

POSEBNI UVJETI: -

**OPIS I POPIS POSLOVA:**

* čisti sve prostore, opremu i namještaj objekata koji su u vlasništvu društva ili su pod ugovornom obvezom upravljanja i održavanja društva,
* čisti i neposredni okoliš objekata na način da osigura stanje urednosti,
* nadzire ulaz i korištenje objekata koji su pod ugovornom obvezom upravljanja i održavanja društva, dok u njemu obavlja poslove,
* vodi brigu o pravilnom korištenju objekata i opremi, materijalima za čišćenje, nastoji spriječiti nepravilnu upotrebu, te o istome obavještava neposrednog rukovoditelja ili drugu odgovornu osobu,
* o svom radu vodi računa o utrošku materijala,
* čisti prostore po rasporedu, preventivno ih obilazi zbog uočavanja većih onečišćenja koja hitno uklanja,
* održava urednost, opremljenost i čistoću objekata, uređaja i opreme koji se nalaze u objektu na kojem radi,
* brine o ispunjavanju svakodnevnih radnih obveza i zadataka, te izvršavanju poslova prema korisnicima usluga,
* daje prijedloge neposrednom rukovoditelju za nabavu potrebnog materijala u svom dnevnom poslovanju,
* sudjeluje u dežurstvima, pripravnosti, manifestacijama, akcijama otklanjanja elementarnih i drugih nepogoda, kao i u vježbama radi ispunjavanja zadaća opće zaštite čovjekove okoline i dr.,
* obavlja i druge poslove po nalogu i uputama neposrednog voditelja i Uprave.

**Ugovor o radu sklapa se na određeno vrijeme od mjesec dana.**

**Uz zamolbu potrebno je priložiti:**

0bvezno osobne podatke podnositelja zamolbe (ime i prezime, datum i mjesto rođenja, OIB, adresa stanovanja, broj telefona, te adresa elektroničke pošte), životopis, presliku svjedodžbe, presliku osobne iskaznice sa obje strane.

Isprave se prilažu u neovjerenoj preslici, a prije izbora odabranog kandidata za pojedino radno mjesto predočit će se izvornik isprava.

Oglas je objavljen i na Hrvatskom zavodu za zapošljavanje, Regionalni centar Rijeka.

Prijave moraju biti dostavljene do **27. ožujka 2017. godine do 10,00 sati.**

Prijave sa potrebnom dokumentacijom **dostavljaju se putem pošte ili osobno** na adresu **Komunalno društvo Viškovo d.o.o., Vozišće 3, 51216 Viškovo,** sa naznakom "**Za natječaj — KOMUNALNI RADNIK 3 - čistačica-spremačica"**

Ukoliko osoba ostvaruje zakonsko pravo prednosti pri zapošljavanju dužna je na isto se pozvati i uz ostalu potrebnu dokumentaciju dostaviti dokaze o ispunjavanju uvjeta navedenih u zakonu.

Sa kandidatima koji ispunjavaju uvjete natječaja, Povjerenstvo imenovano za odabir, provesti će usmeni razgovor u trajanju do 15 minuta**.**

**Nepotpune i nepravovremene, te prijave kandidata koji ne ispunjavaju uvjete za navedeno radno mjesto neće biti uzete u razmatranje.**